text: Havareret færge begynder at sejle i dag
  05 juli 2013 kl. 12.34
  Færgen mellem Esbjerg og Harwich kommer nu i drift igen. Den har været til reparation siden den 22. juni, hvor den bankede ind i kajen i Harwich.
  Det er højsæson lige nu, og derfor ærgrede det DFDS, at færgen har været ude af drift i flere uger
  - Det er et meget kedeligt tidspunkt, og det er alvorligt på den måde, at det kommer jo lige i begyndelsen af sommersæsonen, hvor folk har brug for at rejse, siger Gert Jakobsen, der er kommunikationschef hos DFDS, til P4 Esbjerg.
  Men fra i dag er færgen altså igen klar til at sejle.
  